Palestine Action

mion|311x311px|Agóid i Londain, 6 M.F 2025
Bhunaigh Huda Ammori agus Richard Barnard Palestine Action sa bhliain 2020, grúpa agóide ar son na Palaistíne agus "gníomh díreach"  á dhéanamh ag an eagraíocht.  Tá sé mar aidhm ag P.A. cur isteach ar thionscal na n-arm sa Bhreatain, tionscal a mhaíonn an eagraíocht atá rannpháirteach le hIosrael i gcinedhíothú i nGaza.

 Ionsaithe 
Ó bunaíodh é go dtí Nollaig 2025, bhí breis is 45 gníomh díreach curtha i gcrích ag P.A. sa Ríocht Aontaithe. 

Ba í a chéad ghníomh ná briseadh isteach i bpríomhoifigí Elbit Systems (an monaróir arm is mó in Iosrael) i Londain agus péint a scairdeadh laistigh.  D'éirigh le P.A. go hiomlán agus dúnadh Elbit Systems i Londain sa bhliain 2023.

Ar an 20 Meitheamh 2025, bhris gníomhaithe Palestine Action isteach in RAF Brize Norton, an bhunáit is mó de chuid an Royal Air Force sa Ríocht Aontaithe.  Rinne P.A. damáiste d'eitleáin Airbus A330 le péint agus le casúir.   Cúpla lá ina dhiaidh sin, ar an 5 Iúil 2025, chuir an Ríocht Aontaithe Palestine Action faoi thoirmeasc faoin Acht Sceimhlitheoireachta 2000, á cur ar an leibhéal céanna le heagraíochtaí cosúil le Hamas, al-Qaeda agus ISIS.

 Toirmeasc 
D’fhág an cosc I mí Iúil 2025 go bhfuil sé mídhleathach tacaíocht a léiriú do P.A. faoi Acht Sceimhlitheoireachta na Ríochta Aontaithe, rud a d’fhéadfadh pionós suas le 14 bliana sa phríosún a bheith mar thoradh air.

Thairg George Monbiot, iriseoir, tacaíocht phoiblí do P.A. nuair a bhí rialtas na Ríochta Aontaithe ag smaoineamh ar é a thoirmeasc mar eagraíocht sceimhlitheoireachta i mí an Mheithimh 2025.

I mí Lúnasa chuir an t-údar Sally Rooney  in iúl go bhfuil sé ar intinn aici brabús óna cuid oibre a thabhairt do P.A.  Ach thug urlabhraí do Phríomh-Aire Breataine Keir Starmer rabhadh go bhféadfadh aon duine a thacaíonn go hairgeadas le Palestine Action a bheith ag déanamh ‘coir sceimhlitheoireachta’.

Idir Iúil-Nollaig 2025, bhí beagnach 2,500 duine gafa ag na póilíní.  I dTuaisceart Éireann, gabhadh mar shampla Máire Nic an Fhailí mar gur chaith sí t-léine agus mana "Palestine Action" uirthi,

I mí na Nollag 2025, bhí seisear príosúnach ar stailc ocrais anois mar agóid i gcoinne mí-úsáid chumhachta an stáit. 

Bhí agóid i Londain ar an 17 Nollaig, lasmuigh d’Aireacht Dlí agus Cirt na Breataine, i gcoinne an diúltaithe cead a thabhairt do stailceoirí ocrais dul go hospidéal. Bhí an teannas idir na póilíní agus na hagóideoirí le brath agus breis is míle duine bailithe chun tacaíocht a léiriú do Qesser Zuhrah, 20 bliain d'aois, agus Amy Gardiner-Gibson, 30 bliain d'aois, a bhí ar stailc ocrais anois le breis is daichead a sé lá ag an am agus ag fulaingt go dona.  Faoi dheireadh, tar éis iarrachtaí fada ó bhaill den phobal agus ó pholaiteoirí ar nós Zarah Sultana agus Jeremy Corbyn, a chuir brú ar na húdaráis, thug otharcarr Zuhrah go dtí an t-ospidéal chun cúram éigeandála a fháil. Tá an tAire Dlí agus Cirt, David Lammy, fós ag diúltú labhairt le teaghlaigh na stailceoirí.

Thóg Huda Ammori caingean dlí i gcoinne rialtas na Breataine maidir leis an toirmisc a chuir an rialtas ar an eagraíocht a bhunaigh sí.

 Féach freisin 

 Cinedhíothú ar Phalaistínigh Gaza
 Huda Ammori
 George Monbiot
 Sally Rooney
 Cogadh Iosrael-Gaza

 Tagairtí 

Catagóir:Gníomh díreach
Catagóir:Cogadh Iosrael-Gaza
Catagóir:Stailceanna ocrais
Catagóir:Eagraíochtaí Cosanta Shibhialta
Catagóir:Agóidíocht
Catagóir:Eagraíochtaí polaitíochta
Catagóir:Agóidí